Y.A.B. DATO’ MENTERI BESAR SELANGOR: Terima kasih Speaker dan Ahli Dewan yang kasihi sekalian. Sampai di Usul yang terakhir. Iaitu usul ke 12 atau ke 13 Dewan Negeri ini. Usul yang telah dipinda oleh Meru kemudian ini mengingatkan saya Seven Letters Of Plato, ceritakan tentang cerita undang-undang banyak cerita falsafah sekarang yang menceritakan bagaimana Plato telah dijemput ke Cycrases untuk menasihatkan Dionisius.Apa nasihatnya sebab Dionisius adalah seorang pemimpin muda yang kelihatan sangat minat dengan falsafah lalu Plato dijemput untuk ke Cycrases untuk menasihati anak muda ini bagi membawa ke jalan-jalan yang betul serta pandangan yang betul. Namun akhirnya apa yang dilalui Dionisius telah mencabar abang iparnya ataupun saudara menjadi Raja ketika itu dan akhirnya merampas kuasa dengan menggunakan kedudukan kewangan serta akhir membunuh Dioon yang pertama ataupun dalam kisah yang ditunjukkan. Apa yang disebutnya, disebut apa yang saya kata satu yang sangat diingati dan pernah diulang dua tiga kali oleh Ahli Parlimen PD Dato Seri Anuar Ibrahim ialah politic is a low moral and uncharismatic profession. Ahli Yang Berhormat sekalian Sheraton move dan beberapa tindakan-tindakan sebelum ini. Malahan acara lompat parti ini bukannya tahun 2018,2019,2020 sahaja. Sebelum ini banyak kejadian berlaku, di Sabah suatu-suatu ketika dahulu. Kemudian, Kelantan, sehingga kes Nordin Salleh yang dia refer dan diulas beberapa kali dalam perbahasan yang disebutkan oleh Bandar Baru Klang, oleh rakan saya Subang Jaya dan juga Sungai Panjang tadi. Memberikan peringatan kepada kita bagaimana ahli politik harus bertindak supaya ia tidak diistilahkan sebagai low moral dan juga uncharismatic profession. Ahli Dewan yang saya kasihi sekalian, bukan mudah untuk kita menakrifkan sebab di depan kita ini ada pelbagai cabaran dan di depan kita ini ada pelbagai tawaran. Dan kalau kita tersilap, akhirnya kita akan diistilah sebagai low moral and uncharismatic profession.
Maybe by law kita tidak salah untuk melakukan tindakan itu. Ikut undang-undang dan hak, perkara yang murni dipercakapkan adalah perkara 10 mengenai hak asasi, mengenai hak setiap individu, hak untuk berpersatuan, hak untuk berhimpun, yang tidak boleh di halang. Ini adalah sekala patuh, salah satu perkara murni, tetapi ada satu lubang kecil yang digunakan untuk emmbenarkan tindakan-tindakan yang dianggap low moral
and uncharismatic behavior ataupun tindakan. Ahli Yang Berhormat saya kasihi sekalian, sebab itu dalam hal ini kita kena meneliti, jadi dewan ini saya setuju dan saya nampak pandangan yang telah dibuat oleh Meru yang sangat kreatif itu, menukar serta menggubal satu usul asas yang dibuat oleh pihak Bukit Gasing tadi, membolehkan kita melihat isu moral dan juga isu falsafah dan idea penting, berbanding dengan kecoh dan sibuk untuk melihat isu undang-undang.
Tadi ada pandangan untuk kita ubah constitution, ubah perlembagaan kita memerlukan perubahan two third ataupun dua per tiga. Dan sekali lagi kes Nordin Salleh mengingatkan kita bahawa hanya Parlimen yang boleh membenarkan dan memang betul, perkara 2 ataupun fasal 2 dalam perkara 10 Perlembagaan Persekutuan telah memberikan peluang kepada Parlimen, ataupun memberikan ruang kepada Parlimen untuk menggubah ataupun menghentikan hak-hak tersebut kepada mana-mana individu atas seba-sebab keselamatan persekutuan dan bahagiannya. Bahagiannya maknanya negeri lah dan selepas undang-undang itu dibuat, maknanya cukup dengan menarif undang-undang
Tadi rakan saya kata, kenapa Perikatan, Pakatan Harapan tak buat, 22 bulan. BN 60 tahun, satu sen pun tak pernah buat. Susahlah kita nak buat macam itu, sekarang pulak nak tuduh. Bukan sekali Kerajaan jatuh. Dulu isu PBS di Sabah dan sebagai juga berlaku. Jadi takdirlah, masing-masinglah kita move on ke depan, lihat perkara ini sebagai low moral and uncharismatic behavior yang boleh kita tentang, boleh kita lakukan dan kita boleh seru kepada pihak Kerajaan Persekutuan sekarang untuk sabar melalui dan juga melakukan tindakan yang betul, iaitu membuat undang-undang yang akhirnya akan menjamin maruah yang saya sebut dalam ucapan stimulate pakej saya itu, bagaimana mempertahankan maruah Ahli-ahli Politik yang merayu, mendesak untuk kekal dipilih untuk membawa sesuatu misi dan membawa satu pandangan dan juga harapan dan akhirnya ia dihindari dengan sebab-sebab yang sangat personal dan sangat peribadi yang kita tak pasti, tidak ada asas-asas yang jelas dan justifikasi dan pemikiran besar untuk merubah sesuatu. Pengalaman perubahan kerajaan kita cukup banyak. Tahun 69 sebagai contohn kita dengar wujudnya perikatan. Masa itu wujud unifying factors, kita faktornya adalah 1996. Kita faham pada waktu itu kita nak berdepan dengan masalah kemiskinan dan sebagainya. Tetapi tahun 2020 ape alasan justifikasi yang besar untuk merubah kerajaan, tak ada. Dan sebab itu, saya tak ikut dan kita kekal dengan Pakatan Harapan kerana saya yakin Pakatan Harapan adalah masih medium terbaik untuk mentadbir dan memerintah negeri dan negara.
Ahli Yang Berhormat sekalian, Ahli-ahli sekalian, saya rasa tak payah panjang kita ulas isu ini. Panjang balik kita akan mengulang Perlembagaan Persekutuan, perkara 10 dan
sebagainya. Cukup saya rasa dewan ini dengan bidang kuasa kita yang sedia ada, menetapkan dan membuat persetujuan agar Kerajaan Persekutuan yang ada sekarang menggubah ataupun membuat undang-undang untuk Anti Hopping Law ataupun anti melompat parti kerana ia ada masalah kepada isu keselamatan ataupun kemakmuran dan kestabilan persekutuan dan bahagian-bahagiannya ataupun negeri-negerinya.
Bagaimana kita lihat dalam kes, kita bercakap tentang COVID yang jelas selepas berlaku lompatan itu, berlakunya lonjakkan yang luar biasa. Selepas sebelas hari tidak ada kes. Itu bukan maksudnya tak boleh buat apa, tetapi tidak ada kepimpinan yang jelas. Di saat kita sibuk nak cari siapa Perdana Menteri, siapa Perdana Menteri. Sekarang ini ada dua hujah, macam mana Kerajaan jatuh, Perdana Menteri letak jawatan ke ataupun nama- nama tujuh orang ini keluar daripada Pakatan Harapan. Sampai kiamatlah kes ini tak akan selesai dan berpuluh buku juga akan buat hujah. Oh Tun M letak jawatan sebab itu Kerajaan jatuh, oh yang ini lompat sebab itu jatuh. Cukuplah, kita dah dapat pengajaran COVID ini. Sebab beberapa langkah itu sahaja, akhirnya kes meninggkat, kita kena MCO, kita kena tempoh PKP, ini semua adalah satu pengajaran kepada kita. Dan cukuplah saya rasa usul ini adalah satu usul yang baik walaupun dimulakan asasnya oleh Bukit Gasing, saya rasa Meru telah betulkan elimen dalam bidang kuasa kita, dalam ruang lingkup kita, tak boleh pula kita nak buat satu perkara dan usul dan keputusan melampaui bidang kuasa kita, itu tidak adil Namanya. Terima kasih Yang Berhormat.